Diari Oficial de la Generalitat Valenciana


Sumari del DOGV 3756, del 24-05-2000 (2000/3665)

ORDRE de 13 de abril de 2000, de la Conselleria de Justícia i Administracions Públiques, per la qual s'aprova la dissolució de l'agrupació dels ajuntaments de Cirat i Arañuel per al sosteniment en comú del lloc de Secretaria.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3756

Data del DOGV
:   24-05-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/3665


Data del document
:   13-04-2000

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Arañuel
    * Cirat
    * administració local
    * professió administrativa

ORDRE de 13 de abril de 2000, de la Conselleria de Justícia i Administracions Públiques, per la qual s'aprova la dissolució de l'agrupació dels ajuntaments de Cirat i Arañuel per al sosteniment en comú del lloc de Secretaria. [2000/S3665]
  
Per resolució de 7 de novembre de 1978 de la Direcció General d'Administració Local, es creà l'agrupació dels municipis de Cirat i Aranyuel, per al sosteniment en comú del lloc de secretari.
  
Els ajuntaments d'Aranyuel i Cirat, mitjançant acords plenaris adoptats en sessions de 26 de novembre i 7 de desembre de 1999, respectivament, acordaren, amb l'informe previ de la secretaria, i el vot favorable de la majoria absoluta del nombre legal de membres de la corporació, dissoldre l'agrupació municipal per al sosteniment en comú del lloc de Secretaria, davant de les dificultats pressupostàries per al sosteniment en comú d'aquest lloc de treball per la quantia real del pressupost de cada corporació, i perquè entre ambdues corporacions tenen una població de dret inferior a 500 habitants.
  
En les mateixes sessions plenàries s'acordà, així mateix, sol·licitar l'exempció del lloc de secretaria i que les funcions atribuïdes al lloc suprimit siguen exercides pel Servei d'Assistència de la Diputació Provincial
  
El lloc de treball de secretaria de l'agrupació Arañuel-Cirat es troba vacant.
  
En l'expedient queda acreditat que la població d'ambdós municipis és inferior a 500 habitants i el seu pressupost no supera els 20 milions de pessetes.
  
Sotmesos els acords a informació pública mitjançant anuncis en el Butlletí Oficial de la Província de Castelló d'11 de desembre de 1999, número 150, durant 30 dies, no s'han produït reclamacions, segons s'acredita en l'expedient.
  
Sol·licitat el informe preceptiu a la Diputació Provincial de Castelló aquest ha sigut emés en sentit favorable, mitjançant acord adoptat en sessió de data 15 de febrer de 2000.
  
En conseqüència, fent ús de les competències atribuïdes en l'article 2.2 i 15 del Decret 159/1997, del Govern Valencià, pel qual s'aprova el Reglament regulador de les competències de la Generalitat Valenciana relatives als funcionaris d'administració local amb habilitació de caràcter nacional,
  
ORDENE
  
1. Aprovar la dissolució de l'agrupació constituïda pels ajuntaments de Cirat i Arañuel per al sosteniment en comú del lloc de Secretaria.
  
2. Eximir de l'obligació de mantindre el lloc de Secretaria als ajuntaments d'Arañuel i Cirat. Les funcions reservades a aquests llocs seran exercides pel Servei d'Assistència Tècnica de la Diputació Provincial de Castelló.
  
Contra aquesta resolució que posa fi a la via administrativa, pot interposar-se, potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà de la publicació, o bé, recurs contenciós administratiu davant el Jutjat Contenciós Administratiu de València, en el termini de dos mesos comptats des de l'endemà de la publicació. D'acord amb el estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 13 d'abril de 2000
  
El conseller de Justícia i Administracions Públiques